Madiniella

Madiniella er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

Utseende 
En middelsstor (ca. 15 millimeter), avlangt oval, mørkt rødbrun oldenborre. Antennene er ni-leddete med en tre-leddet vifte. "Snuten" (clypeus) er oval, kraftig punktert, pannen har tette, korte, oppstående hår. Ellers er oversiden noe sparsomt kledt med korte hår.

Levevis 
Arten ble funnet i fuktig skog rundt 600 meter over havet.

Utbredelse 
Arten er bare kjent fra Martinique.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien oldenborrer, Melolonthinae Samouelle, 1819
 Stammen Tanyproctini Erichson, 1847
 Gruppen Tanyproctina Erichson, 1847
 Slekten Madiniella Chalumeau & Gruner, 1976 
 Madiniella christinae Chalumeau & Gruner, 1976

Kilder 
 Marc Lacroix: hannetons.fr, Madiniella. Med beskrivelse av slekten (på fransk) 
 Generic Guide to New World Scarab Beetles - Madiniella

Eksterne lenker 
 

Oldenborrer
Biller formelt beskrevet i 1976
Martiniques fauna
Dyr formelt beskrevet av Fortuné Chalumeau